82. ΑΠΟΦΑΣΙΣ ΥΠΟΥΡΓΟΥ ΕΞΩΤΕΡΙΚΩΝ Αριθ. 085/0734/ΓΕΝ της 18 Ιουν./15  Ιουλ. 1975 (ΦΕΚ Β΄ 734) Περί καθορισμού ημερησίας εκτός έδρας αποζημιώσεως υπαλλήλων Υπουργείου Εξωτερικών, μετακινουμένων εντός της Επικρατείας εν η υπηρετούν. Έχοντες υπ’ όψει την διάταξιν της παρ. 6, άρθρ. 3 του Α.Ν. 271/1968, ούτινος αι διατάξεις, ως αύται ετροποποιήθησαν και συνεπληρώθησαν μεταγενεστέρως, εκωδικοποιήθησαν εις ενιαίον κείμενον δια του Β.Δ. 515/1972 και την υπ’ αριθ. Θ.167 Γεν./6.2.1968 ημετέραν απόφασιν, αποφασίζομεν: Καθορίζομεν από 1.3.68 την ημερησίαν εκτός έδρας αποζημίωσιν των μετακινουμένων προς εκτέλεσιν υπηρεσίας, εντός της Επικρατείας εν η υπηρετούν, υπαλλήλων αρμοδιότητος του Υπουργείου Εξωτερικών, εις τα 2/3 της προβλεπομένης δια του άρθρ. 1 του Α.Ν. 271/1968, (τόμ. 2Β σελ. 402) εφ’ όσον η μετακίνησις διήρκησε πέραν της μιας ημέρας και εις το 1/3 εφ’ όσον η επάνοδος επραγματοποιήθη αυθημερόν. Η παρούσα δημοσιευθήτω δια της Εφημερίδος της Κυβερνήσεως. 